World news story
इंग्लैंड अंडर-17 फुटबॉल सितारों ने कोलकाता में बच्चों के साथ अपने गुर बाटें
कोलकाता के बच्चों से मिलने और उनके साथ फुटबॉल खेलने के लिए इंग्लैंड की राष्ट्रीय अंडर -17 फुटबॉल टीम के खिलाड़ियों और कोचिंग अधिकारियों ने न्यूटाउन स्कूल का दौरा किया।
इंग्लैंड के खिलाड़ियों ने कोलकाता के बच्चों के साथ खेल और अपने जीवन व पृष्ठभूमि पर बात की।
उन्होंने अपने प्रशिक्षण के तरीकों को प्रदर्शित किया और अपने फुटबॉल स्किल से अपने साथी बच्चों को जमकर प्रभावित किया। मैत्रीपूर्ण खेल के दौरान उन्होंने कोलकाता के उभरते हुए जूनियर खिलाड़ियों को खेल के सभी पहलुओं से संबंधित अमूल्य सुझाव दिए।
कोलकाता के कई भाग्यशाली बच्चों को यंग लायंस से मिलने और उनके साथ खेलने का अवसर मिला जो दो यूके सपोर्टेंड प्रोजेक्ट पर यहां आए हैं जिसके अंतर्गत विशेष तौर पर वंचित पृष्ठभूमि और समाज से आने वाले लोगों के लिए फुटबॉल और खेल का उपयोग किया जा रहा है। कई बच्चे कोलकाता गोल्ज़प्रोग्राम के तहत आये थे - जो खेल के माध्यम से वंचित क्षेत्र के युवाओं और स्थानीय प्राधिकरणों के बीच सकारात्मक संबंध बनाने में मददगार प्रीमियम स्किल्स प्रोजेक्ट है। इस प्रोजेक्ट को ब्रिटेन में प्रीमियर लीग के इनपुट के साथ ब्रिटिश काउंसिल और कोलकाता पुलिस द्वारा लीड किया गया था।
ब्रिटिश काउंसिल के ‘दोस्ती स्पोर्ट्स फ़ॉर पीस’ प्रोग्राम के अंतर्गत भी बच्चे आए थे जिसके अंतर्गत वंचित समुदायों में रहने वाले युवाओं को शामिल करने और उनके व्यवहार व जीवन शैली में सकारात्मक और प्रभावी बदलाव लाने के लिए सामुदायिक खेल और सामाजिक विकास मॉड्यूल की सीरीज का इस्तेमाल किया जाता है। दरबार भारत में दोस्ती प्रोग्राम को डिलीवर करने वाला सहयोगी संस्थान है।
न्यूटाउन स्कूल की गर्ल्स और ब्वायज दोनो फुटबॉल टीमों ने भी इंग्लैंड टीम के साथ मुलाकात की और खेला। ब्रिटिश उप-उच्चायुक्त कोलकाता ब्रूस बक्नेल ने कोलकाता में इंग्लैंड अंडर -17 के कम्युनिटी आउटरीच प्रोग्राम का स्वागत किया।
उन्होने कहा:
मुझे खुशी है कि इंग्लैंड के खिलाड़ियों ने कोलकाता के इतने सारे बच्चों से मिलने के लिए समय निकाला है। खेल लोगों को साथ लाता है और समुदायों के निर्माण में मदद करता है।
मुझे यकीन है कि इंग्लैंड के खिलाड़ियों के साथ इस बातचीत के बाद आज से यहां के बच्चें खुद के और अपने खेल के बारे में अधिक आत्मविश्वासी महसूस करेंगे।
अधिक जानकारी
कोलकाता गोल्ज खेल के माध्यम से वंचित क्षेत्र के युवाओं और स्थानीय प्राधिकरणों के बीच सकारात्मक संबंध बनाने में मददगार प्रीमियम स्किल्स प्रोजेक्ट है। जुलाई 2011 से जुलाई 2016 तक 24 पुलिस स्टेशन के अधिकार क्षेत्र को कवर करते हुए कोलकाता के 12 स्थानों पर संचालित हो रहा रहा था और इसके अंतर्गत 12 से 18 वर्ष की उम्र के 1400 युवाओं (लड़के और लड़कियां दोनों) तक पहुंचा गया था। यह कार्यक्रम में साप्ताहिक फुटबॉल प्रशिक्षण सत्र और ब्रिटिश काउंसिल की इंग्लिश टीचिंग और टूर्नामेंट, एथलेटिक्स और सांस्कृतिक कार्यक्रमों में भागीदारी सहित अन्य शारीरिक और शैक्षिक गतिविधियां शामिल हैं। इस प्रोजेक्ट को ब्रिटेन में प्रीमियर लीग के इनपुट के साथ ब्रिटिश काउंसिल और कोलकाता पुलिस द्वारा लीड किया गया था।
ब्रिटिश काउंसिल के ‘दोस्ती स्पोर्ट्स फ़ॉर पीस’ प्रोग्राम के अंतर्गत वंचित समुदायों में रहने वाले युवाओं को शामिल करने और उनके व्यवहार व जीवन शैली में सकारात्मक और प्रभावी बदलाव लाने के लिए सामुदायिक खेल और सामाजिक विकास मॉड्यूल की सीरीज का इस्तेमाल किया जाता है। दरबार भारत में दोस्ती प्रोग्राम को डिलीवर करने वाले सहयोगी संस्थानों में से एक है जो सेक्स वर्कर्स के बच्चों के साथ खेल के माध्यम से काम करता हैं क्योंकि उसका मानना है कि यह उन्हें समाज की मुख्यधारा में लाने का सबसे अच्छा तरीका है।
वर्ष 2016-17 के लिए, न्यूटाउन स्कूल को ब्रिटिश काउंसिल के इंटरनेशनल स्कूल अवार्ड से सम्मानित किया गया है, यह एक ग्लोबल बेंचमार्किंग स्कीम जो स्कूलों में अंतर्राष्ट्रीयता के अनुकरणीय अभ्यासों को चिन्हित करके उसका उत्सव मनाती है।
मीडिया
मीडिया संबंधित सवालों के लिए कृपया संपर्क करें:
स्टुअर्ट एडम, हेड,
प्रेस और कम्युनिकेशन
ब्रिटिश उच्चायोग, चाणक्यपुरी
नई दिल्ली 110021
टेलीफोन: 44192100; फैक्स: 24192411
हमें फॉलो करे Twitter, Facebook, Flickr, Storify, Eventbrite, Blogs, Foursquare, Youtube, Instagram, Snapchat @UKinIndia, Periscope @UKinIndia
eng_Latn bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva hin_Deva hin_Deva hne_Deva hin_Deva kas_Deva kas_Deva awa_Deva awa_Deva hin_Deva eng_Latn